Ilves Transport sai napi võidu
#000000
Lääne-Virumaa Kossuliiga karikavõistlustel nähti senise ajaloo kõige kinnisemat mängu, kui möödunud hooaja esiliiga finaali kordusetenduses astusid väljakule mullune meister Ilves Transport ja SK KNT. Kundas peetud kohtumise pööras tulemusega 54:48 enda kasuks Väike-Maarja meeskond.
#000001
Kodumeeskond alustas kohtumist väga hästi ning pääses Roger Kaldaru 7 punkti toel viie minutiga 8:0 juhtima. Ilves Transport vastas küll omalt poolt 6 järjestikkuse punktiga, kuid SK KNT hoidis kättevõidetud edu esimese veerandaja lõpuni – puhkama mindi Kalev Sädeme hoolealuste 13:8 eduseisul. Teise perioodi kaheksa minuti jooksul jõudsid kundalased aga vaid korra korvini, lisaks teeniti mõned vabavisked ning see võimaldas Ilves Transpordil omakorda 24:18 juhtima minna. Poolaja lõpetas SK KNT siiski kahe tabamusega ning pikemale puhkepausile minnes näitas tabloo 24:23 Väike-Maarja meeskonnale.
#000003
Teise poolaja algus sarnases kohtumise esimestele minutitele, kui paremini said minema kundalased. Ilves Transport juhtis küll veel 27:25, kuid seejärel läks initsiatiiv tagasi kodumeeskonnale, kes 3 minutiga 8:0 vahespurdi tegi. Ants Rouhijaineni viis järjestikkust punkti viisid meeskonnad viimasele veerandajale seisul 38:37. Kohtumise lõppu kontrolliski Ilves Transport ning tasavägise heitluse järel tüüriti avamäng võidusadamasse harvanähtavalt väikese skooriga (54:48).
#000004
Rivo Täheste tõi võitjatele 14 punkti, Ants Rouhijainen lisas 10 punkti. Kaotajate tulemuslikum oli Roger Kaldaru 15 punktiga, rohkem keegi kahekohalise punktiskoorini ei jõudnud.
#000005